Red Cunt: Trencant els tabús de la regla

Per [Redacció](https://elcinefil.cat/author/elcinefil1/) 1 d'abril de 2022 (Diari El Món) (Resum)

Les dones sagnen una vegada al mes. Oh! Sorpresa! En ple segle XXI la regla continua sent un tema controvertit, i fins i tot amagat.  **És per aquest motiu que Red cunt és un projecte oportú i necessari. El 27 de maig s’estrena a les sales de cinema un documental dirigit per Toti Baches**, cineasta catalana establerta a Alemanya, que gira **al voltant de la menstruació femenina**.

Per què continua sent un tabú? Per què continua sent sovint motiu de burla i d’acudits? I de silenci i de secretisme! Encara s’ha de fer molta feina educativa amb la regla.

A més de recollir el testimoni d’activistes, ginecòlogues, pediatres, artistes o feministes, Red Cunt utilitza l’animació per parlar de la regla i visibilitzar-la. “És una pel·lícula per a totes les persones que tenen la menstruació, però també per als seus avis, germans, etcètera. **“Durant segles, ens hem trobat amb una definició bastant patriarcal-neoliberalista de la menstruació:** **la menstruació és una cosa bruta, que s’ha d’amagar”.**

La cinta vol trencar amb els tabús al voltant de la menstruació. La participació de persones molt diferents entre si i de diversos països contribueixen a situar la regla al centre de l’interès social, científic, artístic i econòmic de la nostra societat. **El documental trenca amb l’obscurantisme i denuncia els estigmes que encara pateixen les dones i els seus genitals,** perquè les nenes d’avui **visquin una vida més lliure i es reconciliïn amb les regles molt abans del que les seves mares ho van fer**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Salut menstrual garantida

Una de les principals reclamacions de les dones contra el sistema de salut pública -i l'educatiu- és la falta de recursos, de protecció i d'atenció davant dels períodes hormonals i menstruals. El nou text d'Igualtat, **reconeixerà una baixa de tres dies per les regles doloroses.**

El projecte d'Igualtat també aborda el finançament públic dels anticonceptius hormonals, la píndola de l'endemà i la distribució en instituts en marcs de campanyes d'educació sexual.

Noves condicions per a les dones

* Baixa de 3 dies per regles doloroses
* Els centres educatius garantiran productes necessaris per a la regla
* L'accés serà gratuït a tots aquests productes per part de dones en risc d'exclusió
* Baixa laboral per afrontar un avortament
* Finançament públic d'anticonceptius hormonals
* La píndola de l'endemà serà gratuïta
* Es distribuiran anticonceptius als instituts en el marc de campanyes d'educació sexual

(Publicat en diversos diaris)

SAGITARI A\*

El **centre de la Via Làctia**, a 26.000 anys-llum de la Terra, és un **forat negre** gegant amb una força gravitatòria immensa. Es tracta de "**Sagitari A\***", un monstruós objecte astronòmic amb una massa que equival a quatre milions de vegades la del Sol.

Es va detectar per primer cop el 1974, però no ha estat fins aquest dijous (12 de maig), quan s'ha pogut fotografiar. Gairebé cinquanta anys després de descobrir-lo, un equip internacional de científics ha presentat la **primera fotografia de "Sagitari A\*",** el forat negre més proper a la Terra.

Telescopi Horitzó de Successos, el consorci internacional compost per una xarxa de **vuit instruments científics d'alta precisió**, ha aconseguit captar la imatge. La sincronització entre els vuit instruments ha assolit emular la potència d'un "**gegant telescopi virtual"** de la mida de la Terra.

(Publicat per Nació digital)